Rowers steek hond dood, beroof bejaarde | Netwerk24
Rowers steek hond dood, beroof bejaarde
Deur Cara-Lee Dorfling 09 Januarie 2019 13:03
Twee rowers het vroeg Woensdagoggend glo ’n hond in ’n erf in Port Elizabeth doodgesteek, vermoedelik om toegang tot ’n 83-jarige vrou se woonstel te kry.
Die bejaarde vrou is omstreeks 00:45 in haar woonstel in Sentraal deur twee mans oorrompel.
Volgens ao. Alwin Labans, polisiewoordvoerder, het die twee mans die vrou se voete en hande met lappe vasgebind. Die vrou is hierna gewurg en aangerand.
Die vrou het haar bewussyn tydens die aanranding verloor, sê Labans.
Toe sy weer bykom, het sy gesien dat haar televisiestel, handsak en selfoon gesteel is.
Die vrou het haar seun, wat in die hoofhuis voor die woonstel woon, geroep, waarna sy in ’n plaaslike hospitaal opgeneem is.
Die hond wat in die erf tussen die woonstel en die huis was, is met steekwonde dood aangetref.
Meer oor: Port Elizabeth | Hond | Bejaarde
Gewapende rowers vlug met kontant, selfone
Toeriste op wandelpad in George beroof